stanford-oval/wikipedia huggingface dataset:
รายชื่อสิ่งแรกในประเทศไทย
การทูต

พระมหากษัตริย์พระองค์แรกที่เสด็จพระราชดำเนินเยือนต่างประเทศอย่างเป็นทางการคือ พระบาทสมเด็จพระจุลจอมเกล้าเจ้าอยู่หัว โดยเสด็จพระราชดำเนินเยือนนิคมช่องแคบ และหมู่เกาะอินเดียตะวันออกของเนเธอร์แลนด์ ระหว่างวันที่ 9 มีนาคม จนถึง 15 เมษายน พ.ศ. 2413
ประมุขแห่งรัฐต่างประเทศคนแรกที่เยือนไทยอย่างเป็นทางการในระหว่างการดำรงตำแหน่งคือ พระเจ้าคาลาคาอัว พระมหากษัตริย์ฮาวาย โดยเสด็จพระราชดำเนินเยือนในปี พ.ศ. 2424
อัครราชทูตคนแรก คือ พระวรวงศ์เธอ พระองค์เจ้าปฤษฎางค์ ประจำ ณ กรุงลอนดอน ได้รับพระราชทานตราตั้งเมื่อ พ.ศ. 2425
กงสุลคนแรก คือ พระสยามธุรานุรักษ์ (มองซิเออร์ เดอ เกรออง) ประจำ ณ กรุงปารีส ได้รับโปรดเกล้าฯ แต่งตั้งตั้งเมื่อปี พ.ศ. 2406
สถานทูตไทยแห่งแรก คือ สถานเอกอัครราชทูต ณ กรุงลอนดอน เปิดดำเนินการเมื่อปี พ.ศ. 2425
สถานทูตต่างประเทศแห่งแรกในไทย คือ สถานเอกอัครราชทูตโปรตุเกส เปิดดำเนินการเมื่อปี พ.ศ. 2363
ประเทศแรกในโลกและในทวีปยุโรปที่สถาปนาความสัมพันธ์ทางการทูต คือ สาธารณรัฐดัตช์ เมื่อปี พ.ศ. 2147 (ปัจจุบันคือ ประเทศเนเธอร์แลนด์)
ประเทศแรกในทวีปอเมริกาเหนือที่สถาปนาความสัมพันธ์ทางการทูต คือ สหรัฐ เมื่อปี พ.ศ. 2376
ประเทศแรกในทวีปเอเชียที่สถาปนาความสัมพันธ์ทางการทูต คือ จักรวรรดิญี่ปุ่น เมื่อปี พ.ศ. 2430 (ปัจจุบันคือ ประเทศญี่ปุ่น)
ประเทศแรกในทวีปออสเตรเลียและภูมิภาคโอเชียเนียที่สถาปนาความสัมพันธ์ทางการทูต คือ ประเทศออสเตรเลีย เมื่อปี พ.ศ. 2495
ประเทศแรกในทวีปแอฟริกาที่สถาปนาความสัมพันธ์ทางการทูต คือ สาธารณรัฐอียิปต์ เมื่อปี พ.ศ. 2497 (ปัจจุบันคือ ประเทศอียิปต์)
ประเทศแรกในทวีปอเมริกาใต้ที่สถาปนาความสัมพันธ์ทางการทูต คือ ประเทศกัวเตมาลา เมื่อปี พ.ศ. 2500
การศึกษา

มหาวิทยาลัยแห่งแรก คือ จุฬาลงกรณ์มหาวิทยาลัย ก่อตั้งเมื่อ พ.ศ. 2460
มหาวิทยาลัยเอกชนแห่งแรก คือ มหาวิทยาลัยพายัพ ก่อตั้งเมื่อ พ.ศ. 2517
โรงเรียนรัฐแห่งแรก คือ โรงเรียนพระตำหนักสวนกุหลาบ ก่อตั้งเมื่อปี พ.ศ. 2425 (ปัจจุบันคือ โรงเรียนสวนกุหลาบวิทยาลัย)
โรงเรียนเอกชนและโรงเรียนชายแห่งแรก คือ โรงเรียนคริสเตียนบอยสกูลที่กุฎีจีน ก่อตั้งเมื่อปี พ.ศ. 2395 (ปัจจุบันคือ โรงเรียนกรุงเทพคริสเตียนวิทยาลัย)
โรงเรียนหญิงและโรงเรียนอนุบาลแห่งแรก คือ โรงเรียนกุลสตรีวังหลัง ก่อตั้งเมื่อปี พ.ศ. 2417 (ปัจจุบันคือ โรงเรียนวัฒนาวิทยาลัย)
โรงเรียนประถมแห่งแรก คือ โรงเรียนวัดมหรรณพาราม ก่อตั้งเมื่อปี พ.ศ. 2427
โรงเรียนอนุบาลของรัฐแห่งแรก คือ โรงเรียนอนุบาลละอออุทิศ ก่อตั้งเมื่อปี พ.ศ. 2483 (ปัจจุบันคือ โรงเรียนสาธิตละอออุทิศ)
โรงเรียนนานาชาติแห่งแรก คือ โรงเรียนนานาชาติกรุงเทพ ก่อตั้งเมื่อปี พ.ศ. 2494
โรงเรียนสาธิตแห่งแรก คือ โรงเรียนมัธยมสาธิตวิทยาลัยวิชาการศึกษาปทุมวัน ก่อตั้งเมื่อปี พ.ศ. 2496 (ปัจจุบันคือ โรงเรียนสาธิตมหาวิทยาลัยศรีนครินทรวิโรฒ ปทุมวัน)
แบบเรียนภาษาไทยเล่มแรก คือ จินดามณี เขียนขึ้นในช่วงรัชสมัยสมเด็จพระนารายณ์มหาราช
หอสมุดตามระบบสากลแห่งแรก คือ หอพระสมุดวชิรญาณสำหรับพระนคร ก่อตั้งเมื่อปี พ.ศ. 2448 (ปัจจุบันคือ หอสมุดแห่งชาติ)
พิพิธภัณฑ์แห่งแรก คือ พิพิธภัณฑสถานหอคองคอเดีย ก่อตั้งเมื่อปี พ.ศ. 2417 (ปัจจุบันคือ พิพิธภัณฑสถานแห่งชาติ พระนคร)
นักเรียน 10 คนแรกที่ได้ศึกษาต่อที่ยุโรป ได้แก่ พี เพ็ชร อ่วม ชื่น ไก่ มี ด่วน สัก เทียน และวุ้ม เข้าศึกษาที่โรงเรียนหลุยส์เดอกรัง ราชอาณาจักรฝรั่งเศส ในสมัยสมเด็จพระนารายณ์มหาราช
ดุษฎีบัณฑิตคนแรก คือ ชู เปรียญ จบการศึกษาปรัชญาดุษฎีบัณฑิต จากจักรวรรดิเยอรมัน ในสมัยรัชกาลที่ 5
การสื่อสาร

สิ่งพิมพ์อักษรไทยที่พิมพ์ในไทยเล่มแรก คือ บัญญัติ 10 ประการ เมื่อ พ.ศ. 2379 จำนวน 1,000 เล่ม
สิ่งพิมพ์ของรัฐฉบับแรก คือ พระบรมราชโองการ ห้ามสูบฝิ่น และค้าฝิ่น เมื่อ พ.ศ. 2382 จำนวน 9,000 ฉบับ
สิ่งพิมพ์แรกโดยคนไทย คือ ราชกิจจานุเบกษา เมื่อ พ.ศ. 2401
หนังสือพิมพ์ภาษาไทยฉบับแรก คือ หนังสือจดหมายเหตุ หรือ บางกอกรีกอเดอ เมื่อ พ.ศ. 2387 (ปิดตัวถาวรเมื่อ พ.ศ. 2410)
โรงพิมพ์แห่งแรก คือ โรงพิมพ์คณะมิชชันนารีฝรั่งเศส ก่อตั้งเมื่อ พ.ศ. 2205 (ปิดตัวเมื่อ พ.ศ. 2231)
โรงพิมพ์แห่งแรกที่คนไทยเป็นเจ้าของกิจการ คือ โรงพิมพ์บำรุงนุกูลกิจ ก่อตั้งเมื่อ พ.ศ. 2438 (ปิดตัวเมื่อ พ.ศ. 2530)
สถานีโทรทัศน์แห่งแรก คือ สถานีโทรทัศน์ไทยทีวีช่อง 4 บางขุนพรหม ก่อตั้งเมื่อ พ.ศ. 2498 (ปัจจุบันคือ ช่อง 9 เอ็มคอตเอชดี)
สถานีโทรทัศน์สีแห่งแรก คือ สถานีโทรทัศน์สีกองทัพบกช่อง 7 ก่อตั้งเมื่อ พ.ศ. 2510 (ปัจจุบันคือ ช่อง 7HD)
สถานีวิทยุโทรเลขแห่งแรก คือ สถานีราดิโอโทรเลขทหารเรือ หรือ สถานีวิทยุศาลาแดง ก่อตั้งเมื่อ พ.ศ. 2456 (ถูกรื้อถอนเมื่อ พ.ศ. 2544)
สถานีวิทยุกระจายเสียงแห่งแรก คือ สถานีวิทยุกรุงเทพฯ ที่พญาไท ก่อตั้งเมื่อ พ.ศ. 2470 (ปัจจุบันคือ สถานีวิทยุกระจายเสียงแห่งประเทศไทย)
โทรเลขสายแรก คือ โทรเลขสายกรุงเทพ–ปากน้ำ เริ่มดำเนินการเมื่อ พ.ศ. 2418 (ยกเลิกเมื่อ พ.ศ. 2551)
ระบบโทรศัพท์เคลื่อนที่ระบบแรก คือ ระบบโทรศัพท์เคลื่อนที่นอร์ดิก เริ่มดำเนินการเมื่อ พ.ศ. 2529
ตราไปรษณียากรชุดแรก คือ ชุดโสฬศ ออกจำหน่ายเมื่อ พ.ศ. 2426
ภาพบุคคลแรกบนตราไปรษณียากร คือ พระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2426
การสำรวจ

คนแรกที่เดินทางไปถึงทวีปแอนตาร์กติกา คือ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปี พ.ศ. 2536
คนแรกที่ไปถึงยอดเขาเอเวอเรสต์และสามารถพิชิตยอดเขาสูงสุดทั้ง 6 ทวีปได้ คือ วิทิตนันท์ โรจนพานิช ไปถึงและสำเร็จเมื่อปี พ.ศ. 2551
กีฬา > กีฬาโอลิมปิก

กีฬาโอลิมปิกครั้งแรกที่เข้าร่วม คือ โอลิมปิกฤดูร้อน 1952 ณ ประเทศฟินแลนด์ โดยมีนักกีฬา 11 คน จาก 1 ชนิดกีฬา
กีฬาโอลิมปิกฤดูหนาวครั้งแรกที่เข้าร่วม คือ โอลิมปิกฤดูหนาว 2002 ณ สหรัฐ โดยมีนักกีฬา 1 คน จาก 1 ชนิดกีฬา
กีฬาโอลิมปิกเยาวชนครั้งแรกที่เข้าร่วม คือ โอลิมปิกเยาวชนฤดูร้อน 2010 ณ ประเทศสิงคโปร์ โดยมีนักกีฬา 34 คน จาก 15 ชนิดกีฬา
กีฬาโอลิมปิกเยาวชนฤดูหนาวครั้งแรกที่เข้าร่วม คือ โอลิมปิกเยาวชนฤดูหนาว 2020 ณ ประเทศสวิตเซอร์แลนด์ โดยมีนักกีฬา 5 คน จาก 3 ชนิดกีฬา
นักกีฬาคนแรกที่ได้เหรียญโอลิมปิก คือ พเยาว์ พูนธรัตน์ ได้เหรียญทองแดงจากการแข่งขันมวยสากลสมัครเล่น รุ่นไลท์ฟลายเวทในโอลิมปิกฤดูร้อน 1976 ณ ประเทศแคนาดา
นักกีฬาคนแรกที่ได้เหรียญเงินโอลิมปิก คือ ทวี อัมพรมหา ได้เหรียญจากการแข่งขันมวยสากลสมัครเล่น รุ่นไลท์เวลเตอร์เวทในโอลิมปิกฤดูร้อน 1984 ณ สหรัฐ
นักกีฬาคนแรกที่ได้เหรียญทองโอลิมปิก คือ สมรักษ์ คำสิงห์ ได้เหรียญจากการแข่งขันมวยสากลสมัครเล่น รุ่นไลท์ฟลายเวทในโอลิมปิกฤดูร้อน 1996 ณ สหรัฐ
นักกีฬาหญิงคนแรกที่ได้เหรียญโอลิมปิก คือ เกษราภรณ์ สุตา ได้เหรียญทองแดงจากการแข่งขันยกน้ำหนักหญิง รุ่น 58 กิโลกรัมในโอลิมปิกฤดูร้อน 2000 ณ ประเทศออสเตรเลีย
นักกีฬาหญิงคนแรกที่ได้เหรียญทองโอลิมปิก คือ อุดมพร พลศักดิ์ ได้เหรียญจากการแข่งขันยกน้ำหนักหญิง รุ่น 53 กิโลกรัมในโอลิมปิกฤดูร้อน 2004 ณ ประเทศกรีซ
นักกีฬาหญิงคนแรกที่ได้เหรียญเงินโอลิมปิก คือ บุตรี เผือดผ่อง ได้เหรียญจากการแข่งขันเทควันโดหญิง รุ่น 49 กิโลกรัมในโอลิมปิกฤดูร้อน 2008 ณ ประเทศจีน
นักกีฬาคนแรกที่ได้เหรียญโอลิมปิกเยาวชน คือ สิริวิมล ประมงคล ได้เหรียญเงินจากการแข่งขันยกน้ำหนักหญิง รุ่น 48 กิโลกรัมในโอลิมปิกเยาวชนฤดูร้อน 2010 ณ ประเทศสิงคโปร์
นักกีฬาคนแรกที่ได้เหรียญทองโอลิมปิกเยาวชน คือ วรวงษ์ พงษ์พานิช ได้เหรียญจากการแข่งขันเทควันโด รุ่น 49 กิโลกรัมในโอลิมปิกเยาวชนฤดูร้อน 2010 ณ ประเทศสิงคโปร์
นักกีฬาคนแรกที่ได้เหรียญทองแดงโอลิมปิกเยาวชน คือ แดนไท บุญมา ได้เหรียญจากการแข่งขันกอล์ฟในโอลิมปิกเยาวชนฤดูร้อน 2014 ณ ประเทศจีน
นักกีฬาชายคนแรกที่ได้เหรียญโอลิมปิกเยาวชน คือ จตุภูมิ ชินวงศ์ ได้เหรียญเงินจากการแข่งขันยกน้ำหนัก รุ่น 77 กิโลกรัมในโอลิมปิกเยาวชนฤดูร้อน 2010 ณ ประเทศสิงคโปร์
นักกีฬาชายคนแรกที่ได้เหรียญทองโอลิมปิก คือ พิสิษฐ์ พูดฉลาด ได้เหรียญจากการแข่งขันแบดมินตันในโอลิมปิกเยาวชนฤดูร้อน 2010 ณ ประเทศสิงคโปร์
นักกีฬาหญิงคนแรกที่ได้เหรียญทองแดงโอลิมปิกเยาวชน คือ สุภมาส แสงจันทร์ ได้เหรียญจากการแข่งขันกอล์ฟหญิงในโอลิมปิกเยาวชนฤดูร้อน 2014 ณ ประเทศจีน
นักกีฬาคนแรกที่ได้เหรียญโอลิมปิกเยาวชนฤดูหนาว คือ อาเยเซ กัมเปออล ได้เหรียญเงินจากการแข่งขันบอบสเลดหญิง รุ่นโมโนในโอลิมปิกเยาวชนฤดูหนาว 2024 ณ ประเทศเกาหลีใต้
กีฬา > กีฬาเอเชียนเกมส์

กีฬาเอเชียนเกมส์ครั้งแรกที่จัดขึ้นในประเทศไทย คือ เอเชียนเกมส์ 1966 จัดขึ้นเมื่อปี พ.ศ. 2509
ความบันเทิง

ภาพยนตร์เรื่องแรก คือ นางสาวสุวรรณ กำกับโดยเฮนรี แม็กเร ออกฉายเมื่อวันที่ 23 มิถุนายน พ.ศ. 2466
ภาพยนตร์เรื่องแรกที่สร้างและผลิตโดยคนไทยทั้งหมด คือ โชคสองชั้น กำกับโดยขุนอนุรักษ์รัถการ (เปล่ง สุขวิริยะ) ออกฉายเมื่อวันที่ 30 กรกฎาคม พ.ศ. 2470
ภาพยนตร์เสียงเรื่องแรก คือ หลงทาง กำกับโดยขุนวิจิตรมาตรา (สง่า กาญจนาคพันธุ์) ออกฉายเมื่อวันที่ 1 เมษายน พ.ศ. 2475
ภาพยนตร์สีเรื่องแรก คือ ปู่โสมเฝ้าทรัพย์ ออกฉายเมื่อ พ.ศ. 2480
ภาพยนตร์ชุดเรื่องแรก คือ ขุนช้างขุนแผน ออกฉายภาคแรกเมื่อวันที่ 9 ตุลาคม พ.ศ. 2477 มี 8 ภาค
ภาพยนตร์แอนิเมชันเรื่องแรก คือ เหตุมหัศจรรย์ กำกับโดยปยุต เงากระจ่าง ออกฉายเมื่อ พ.ศ. 2498
ละครโทรทัศน์เรื่องแรก คือ สุริยานีไม่ยอมแต่งงาน ออกอากาศครั้งแรกเมื่อ พ.ศ. 2498 ทางช่อง 4 บางขุนพรหม (เรื่องจบแล้ว)
ละครซิทคอมเรื่องแรก คือ ตุ๊กตาเสียกบาล ออกอากาศครั้งแรกเมื่อ พ.ศ. 2519 ทางช่อง 3 (เรื่องจบแล้ว)
รายการเกมโชว์แรก คือ ปัญหาผะหมี ออกอากาศครั้งแรกเมื่อปี พ.ศ. 2498 ทางช่อง 4 บางขุนพรหม (ยุติรายการแล้ว)
รายการการ์ตูนแอนิเมชันแรก คือ ปลาบู่ทอง ออกอากาศครั้งแรกเมื่อปี พ.ศ. 2543 ทางช่อง 3
โรงภาพยนตร์แห่งแรก คือ โรงละครหม่อมเจ้าอลังการ (ปิดตัวแล้ว)
นักแสดงนำชายคนแรก คือ ขุนรามภรตศาสตร์ (ยม มงคลนัฏ) รับบท กล้าหาญ ในนางสาวสุวรรณ (พ.ศ. 2466)
นักแสดงนำหญิงคนแรก คือ อนินทิตา อาขุบุตร รับบท สุวรรณ ในนางสาวสุวรรณ (พ.ศ. 2466)
ผู้กำกับภาพยนตร์คนแรก คือ ขุนอนุรักษ์รัถการ (เปล่ง สุขะวิริยะ) จากเรื่องโชคสองชั้น (พ.ศ. 2470)
นักพากย์ภาพยนตร์คนแรก คือ พร้อมสิน สีบุญเรือง
นักเขียนการ์ตูนคนแรก คือ ขุนปฏิภาคพิมพ์ลิขิต (เปล่ง ไตรปิ่น)
บอยแบนด์วงแรก คือ เฉลียง เปิดตัวเมื่อปี พ.ศ. 2524 ด้วยเพลงปรากฏการณ์ฝน
เกิร์ลกรุปวงแรก คือ สาว สาว สาว เปิดตัวเมื่อปี พ.ศ. 2524 ด้วยเพลงรักปักใจ
ผู้ชนะการประกวดนางงามคนแรก คือ กันยา เทียนสว่าง ในการประกวดนางสาวสยาม 2477
ตัวแทนประเทศไทยคนแรกในการประกวดนางงามระหว่างประเทศ คือ อมรา อัศวนนท์ ในการประกวดนางงามจักรวาล 1954
ตัวแทนประเทศไทยคนแรกในการประกวดชายงามระหว่างประเทศ คือ วัชรเกียรติ บุญภักดี ในการประกวดแมนฮันต์อินเตอร์เนชันแนล 1995
นางงามจักรวาลชาวไทยคนแรก คือ อาภัสรา หงสกุล ชนะการประกวดนางงามจักรวาล 1965
นางงามนานาชาติชาวไทยคนแรก คือ สิรีธร ลีห์อร่ามวัฒน์ ชนะการประกวดนางงามนานาชาติ 2019
มิสซูปราเนชันแนลชาวไทยคนแรก คือ แอนโทเนีย โพซิ้ว ชนะการประกวดมิสซูปราเนชันแนล 2019
แมนฮันต์อินเตอร์เนชันแนลชาวไทยคนแรก คือ เควิน ดาโสม ชนะการประกวดแมนฮันต์อินเตอร์เนชันแนล 2024
มิสเตอร์อินเตอร์เนชันแนลชาวไทยคนแรก คือ ธิติสรรค์ กู้ดเบิร์น ชนะการประกวดมิสเตอร์อินเตอร์เนชันแนล 2023
รางวัลบันเทิงรายการแรก คือ รางวัลพระราชทานพระสุรัสวดี มอบครั้งแรกเมื่อวันที่ 3 สิงหาคม พ.ศ. 2500
หวยของรัฐแบบแรก คือ หวย ก ข เริ่มออกรางวัลเมื่อ พ.ศ. 2378 (ยกเลิกแล้ว)
พลังงาน

เขื่อนเอนกประสงค์แห่งแรก คือ เขื่อนภูมิพล ก่อสร้างเสร็จเมื่อปี พ.ศ. 2507
การจ่ายกระแสไฟฟ้าครั้งแรกของประเทศไทย เกิดขึ้นที่พระที่นั่งจักรีมหาปราสาท เมื่อปี พ.ศ. 2427
เศรษฐกิจ

ธนาคารพาณิชย์ไทยแห่งแรก คือ แบงก์สยามกัมมาจล ก่อตั้งเมื่อปี พ.ศ. 2449 ซึ่งต่อมาเปลี่ยนชื่อเป็น ธนาคารไทยพาณิชย์
ธนาคารของรัฐบาลไทยแห่งแรก คือ คลังออมสิน ก่อตั้งเมื่อปี พ.ศ. 2456 ต่อมาเปลี่ยนชื่อเป็นธนาคารออมสิน
อื่น ๆ

สวนสัตว์แห่งแรกคือ สวนสัตว์ดุสิต ที่กรุงเทพมหานคร เปิดเมื่อปี พ.ศ. 2481
อุทยานแห่งชาติแห่งแรก คือ อุทยานแห่งชาติเขาใหญ่ ตั้งขึ้นเมื่อปี พ.ศ. 2505
อุทยานแห่งชาติประเภทชายฝั่งแห่งแรกของประเทศไทย คือ อุทยานแห่งชาติเขาสามร้อยยอด ก่อตั้งเมื่อปี พ.ศ. 2509
ดูเพิ่ม

ที่สุดในประเทศไทย
สนามบินดอนเมือง
เรือหลวงมัจฉาณุ หนึ่งในเรือดำน้ำ 4 ลำแรกของกองทัพเรือไทย
จุฬาลงกรณ์มหาวิทยาลัย
เขื่อนภูมิพล หรือชื่อเดิมคือ เขื่อนยันฮี
อุทยานแห่งชาติเขาใหญ่
เพื่อนรักเพื่อนแค้น

| เพื่อนรักเพื่อนแค้น The Breaking Point |
| --- | --- |

จีนตัวเต็ม: 今生無悔
 
เขียนโดย: โอ้ว ฮวนหยิง เจีย เห่ยเหนียน เจ้า จิงหรง เฉิน จิงฉวน หลี่ ซื่อเฉียน หลิน ซู่หลาน เฉิน เหวินเหม่ย ไค รุนฉิน
กำกับโดย: หยวน จินเทียน ซุน เจิ้งเชียน เสียน เยี่ยนฟาง หลี่ ซู่เฟิน เหว่ย เฟินเต่า หวง จุ้นเหวิน
แสดงนำ: เวิน เจ้าหลุน หลี่ หมิง โจว ไห่เม่ย เส้า เหม่ยฉี หยาง เหม่ยอี่ หลิว เส้าหมิง กวน ไห่ซาน เถา ต้าอวี่ โอวหยาง เจิ้นหัว เฉิง กั๋วปัง
ดนตรีแก่นเรื่องเปิด: No regrets in this life ขับร้องโดย เดฟ หว่อง
ผู้ประพันธ์เพลง: Iskandar Ismail
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 40
การผลิต
ผู้อำนวยการสร้าง: เหมย เสี่ยวชิง
สถานที่ถ่ายทำ: ฮ่องกงของบริเตน, ไต้หวัน
ผู้ลำดับภาพ: โอ้ว ฮวนหยิง เจีย เห่ยเหนียน
บริษัทผู้ผลิต: Television Broadcasting Co., Ltd.
ออกอากาศ
เครือข่าย: iQiyi
ออกอากาศ: 13 พฤษภาคม ค.ศ. 1991 (1991-05-13) – 28 สิงหาคม 2010
เพื่อนรักเพื่อนแค้น (อังกฤษ: The Breaking Point) เป็นละครโทรทัศน์ที่สร้างขึ้นในปี พ.ศ. 2534 นำแสดงโดย เวิน เจ้าหลุน, หลี่ หมิง, โจว ไห่เม่ย, เส้า เหม่ยฉี, หยาง เหม่ยอี่, หลิว เส้าหมิง, กวน ไห่ซาน, เถา ต้าอวี่, โอวหยาง เจิ้นหัว, เฉิง กั๋วปัง เมื่อละครเรื่องนี้ออกอากาศครั้งแรก เรตติ้งสูงสุดคือ 42 จุดเปิด และเรตติ้งเฉลี่ย 36 จุดเปิด ทำให้เป็นซีรีส์ทางทีวีที่มีผู้ชมในฮ่องกงสูงสุดของปีค.ศ.1991.
เรตติ้งและเกร็ดเล็กเกร็ดน้อย

มีบางสื่อลงข้อมูลผิดว่า ละครเรื่องนี้มีเรตติ้งติด สิบอันดับแรกของละครที่มีเรตติ้งสูงสุดตลอดกาลในฮ่องกง.
แต่ในความจริงทางทีวีบี ได้เปิดเผยเรตติ้งที่ทำได้ เรตติ้งสูงสุดคือ 42 จุดเปิด และเรตติ้งเฉลี่ย 36 จุดเปิด ทำให้เป็นซีรีส์ทางทีวีที่มีผู้ชมในฮ่องกงสูงสุดของปีค.ศ.1991 นับเป็นเรตติ้งสูงสุดเฉพาะปีเท่านั้นและไม่ใช่ 10 อันดับแรกของละครที่มีเรตติ้งสูงสุดตลอดกาลในฺฮ่องกง.
เรื่องย่อ

เฉินหลัง(หลีหมิง)และเกาเทียนจุ้น(เวินเจ้าหลุน)เป็นเพื่อนรักกันตั้งแต่สมัยเรียนชั้นประถม เนื่องจากพ่อของเฉินหลังเชื่อคำหมอดูว่าเขาจะเป็นคนทำให้แม่เจ็บป่วย จากจุดนี้เองทำให้เขากับพ่อ(เฉินเสี้ยวฉวน)ห่างเหินกันตลอด
นักแสดง

เวิน เจ้าหลุน รับบท เกาเทียนจุ้น
หลี่ หมิง รับบท เฉินหลัง
โจว ไห่เม่ย รับบท เฉิน เหวินอี่
เส้า เหม่ยฉี
หยาง เหม่ยอี่ รับบท เจิ้ง หง
หลิว เส้าหมิง รับบท เจิ้ง เสี่ยวฉวน
กวน ไห่ซาน รับบท เทียน ซู่ไต่
เถา ต้าอวี่ รับบท ซู่ เจียจู่
โอวหยาง เจิ้นหัว รับบท ถงฉิง
เฉิง กั๋วปัง รับบท จาง จินเป่า
เฉิน เจี้ยเสียน รับบท หยิน ปิง
ฝง ซู่ป่อ รับบท หลิน ซู่ฝาง
เหลียง จุ้นเจี่ย รับบ เฉินหลัง (ตอนเด็ก)
จาง จิง รับบท ฟู่ ซู่เหม่ย
สู่ เส้าซวง รับบท กัว เทียนลู่
ซู่ ซินหุ่ย รับบท เกา เทียนจุ้น (ตอนเด็ก)
ไป๋ อิน รับบท หลี่ อู่ปิง
หวง ไข่ซิน รับบท โจว เหวินฉิน
โซฟี เหยิน รับบท อาฟาง
ธนาคารกรุงศรีอยุธยา

| --- | --- |

อาคารสำนักงานใหญ่ของธนาคารกรุงศรีอยุธยา
ประเภท: บริษัทมหาชน
การซื้อขาย: SET:BAY
อุตสาหกรรม: ธุรกิจการเงิน ธนาคาร
ก่อตั้ง: พ.ศ.2488 (80 ปี)
สำนักงานใหญ่: สำนักงานพระรามที่ 3 1222 ถนนพระรามที่ 3 แขวงบางโพงพาง เขตยานนาวา กรุงเทพมหานคร   สำนักงานเพลินจิต 550 ถนนเพลินจิต แขวงลุมพินี เขตปทุมวัน กรุงเทพมหานคร
บุคลากรหลัก: นายเคนอิจิ ยามาโตะ กรรมการ และกรรมการผู้จัดการใหญ่และประธานเจ้าหน้าที่บริหาร
รายได้:  138,948 ล้านบาท (as of Dec 2023)
รายได้สุทธิ:  32,929 ล้านบาท (as of Dec 2023)
สินทรัพย์:  2,768,295 ล้านบาท (as of Dec 2023)
ส่วนของผู้ถือหุ้น:  270,789.94 ล้านบาท (as of Dec 2023)
เจ้าของ: มิตซูบิชิ ยูเอฟเจ ไฟแนนเชียล  371,454 ล้านบาท (as of Dec 2023)
พนักงาน: กรุงศรีและบริษัทในเครือ 52,146 / ธนาคาร 13,952 (as of Dec 2023)
อันดับความน่าเชื่อถือ: Moody’s : A3
เว็บไซต์: www.krungsri.com
ธนาคารกรุงศรีอยุธยา จำกัด (มหาชน) หรือที่รู้จักในชื่อ “กรุงศรี” เป็นกลุ่มธุรกิจการเงินที่มีขนาดใหญ่เป็นอันดับ 5 ของไทยด้านสินทรัพย์ สินเชื่อ และเงินฝาก และเป็นหนึ่งในหกสถาบันการเงินที่มีความสำคัญเชิงระบบ (D-SIB)
กรุงศรีเป็นบริษัทในเครือของมิตซูบิชิ ยูเอฟเจ ไฟแนนเชียล กรุ๊ป (MUFG) กลุ่มสถาบันการเงินที่ใหญ่ที่สุดในญี่ปุ่น และเป็นหนึ่งในกลุ่มสถาบันการเงินที่ใหญ่ที่สุดระดับโลก กรุงศรีให้บริการทางการเงินการธนาคารอย่างครบวงจร ทั้งในด้านสินเชื่อเพื่อรายย่อย การลงทุน การบริหารจัดการกองทุน รวมทั้งผลิตภัณฑ์และบริการทางการเงินอันหลากหลายแก่กลุ่มลูกค้าบุคคล ลูกค้า SME และลูกค้าธุรกิจขนาดใหญ่ ผ่านสาขาและช่องทางการขายทั่วประเทศ นอกจากนี้ ปัจจุบันกรุงศรีมีเครือข่ายธุรกิจครอบคลุม 6 ประเทศในอาเซียน ประกอบด้วย ลาว กัมพูชา ฟิลิปปินส์ เวียดนาม อินโดนีเซีย และสำนักงานตัวแทนในเมียนมา
ประวัติ

ธนาคารกรุงศรีอยุธยา จำกัด (มหาชน) (หรือ กรุงศรี) เปิดทำการในวันที่ 1 เมษายน 2488 มีสำนักงานตั้งอยู่ที่ถนนตลาดหัวรอ ตำบลหัวรอ อำเภอกรุงเก่า จังหวัดพระนครศรีอยุธยา ต่อมาได้เข้ามาก่อตั้งสำนักงานกรุงเทพฯ ณ ถนนราชวงศ์ ตรงข้ามมุมถนนทรงวาด ซึ่งนับเป็นย่านธุรกิจการค้าที่สำคัญในยุคนั้น
ในวันที่ 27 มกราคม 2513 อันเป็นวาระครบรอบ 25 ปี การดำเนินกิจการของธนาคารเจริญก้าวหน้าและเป็นที่เชื่อถือไว้วางใจของประชาชน ธนาคารจึงได้รับพระราชทานครุฑตราตั้ง โดยประดิษฐานไว้ ณ ที่ทำการสำนักงานใหญ่นับเป็นสิริมงคลสูงสุด
ต่อมาธนาคารได้ย้ายสำนักงานใหญ่มายังถนนเพลินจิต นับเป็นอาคารที่ทันสมัยที่สุดแห่งหนึ่งของเอเชียในขณะนั้น  เปิดอย่างเป็นทางการเมื่อวันที่ 16 เมษายน 2513 ธนาคารเป็นที่ไว้วางใจของประชาชน และได้เติบโตอย่างรวดเร็วมาโดยตลอด โดยได้เข้าจดทะเบียนในตลาดหลักทรัพย์แห่งประเทศไทยในวันที่ 26 กันยายน 2520
หลังจากนั้น ได้แปรสภาพเป็นบริษัทมหาชนจำกัด ในวันที่ 28 กันยายน 2536 และทำการย้ายสำนักงานใหญ่อีกครั้ง สู่อาคารสำนักงานใหญ่สูง 36 ชั้น บนถนนพระรามที่ 3 ในวันที่ 30 พฤษภาคม 2540
ในเดือนมกราคมปี 2550 จีอี มันนี่ ซึ่งเป็นสถาบันการเงินเพื่อรายย่อยชั้นนำของโลกได้บรรลุข้อตกลงการเป็นพันธมิตรทางธุรกิจกับธนาคารกรุงศรีอยุธยา ซึ่งสะท้อนถึงความตั้งใจและความเชื่อมั่นในธนาคาร โดยมีเป้าหมายที่จะยกระดับการผสานความสามารถทางธุรกิจของสององค์กร เพื่อให้ธนาคารเป็นธนาคารที่ให้บริการครบวงจรชั้นนำของประเทศไทย
ต่อมาในเดือนกันยายน 2555 กลุ่ม GE แจ้งต่อสำนักงานคณะกรรมการกำกับหลักทรัพย์และตลาดหลักทรัพย์ว่าได้ทำการขายหุ้นสามัญ
ที่ GECIH ถืออยู่ในกรุงศรี จำนวน 461,635,000 หุ้น หรือคิดเป็นร้อยละ 7.60 ของจำนวนหุ้นที่จำหน่ายได้แล้วทั้งหมด (6,074,143,747 หุ้น)
โดยเป็นการขายในตลาดหลักทรัพย์แห่งประเทศไทยแบบเจาะจงส่งผลให้ GECIH มีสัดส่วนการถือหุ้นสามัญเหลือจำนวน 1,538,365,000
หุ้น หรือคิดเป็นร้อยละ 25.33 ของจำนวนหุ้นที่จำหน่ายได้แล้วทั้งหมด (6,074,143,747 หุ้น)
ในปี 2556 ธนาคารแห่งโตเกียว-มิตซูบิชิ ยูเอฟเจ จำกัด (BTMU) ซึ่งถือหุ้นร้อยละ 100 โดยมิตซูบิชิ ยูเอฟเจ ไฟแนนเชียล กรุ๊ป (MUFG) เป็นกลุ่มสถาบันการเงินที่ใหญ่ที่สุดในญี่ปุ่น และเป็นหนึ่งในกลุ่มสถาบันการเงินที่ใหญ่ที่สุดระดับโลก ได้ทำคำเสนอซื้อหุ้นสามัญทั้งหมดของกรุงศรีโดยสมัครใจ (Voluntary Tender Offer: VTO) จำนวนทั้งสิ้น 6,074,143,747 หุ้น ราคาหุ้นละ 39 บาท โดยมีระยะเวลารับซื้อเฉพาะวันทำการตั้งแต่วันที่ 7 พฤศจิกายน-13 ธันวาคม 2556 และ GECIH ได้ขายหุ้นสามัญของกรุงศรีที่ถืออยู่จำ นวน 1,538,365,000 หุ้น คิดเป็นร้อยละ 25.33 ของจำ นวนหุ้นที่จำหน่ายได้แล้วทั้งหมด ภายใต้กระบวนการ VTO (ราคาเดียวกันกับราคาเสนอซื้อที่กำหนดไว้) ให้กับ MUFG Bank
ต่อมาเมื่อวันที่ 18 ธันวาคม 2556 กรุงศรีได้รับรายงานผลการซื้อหลักทรัพย์จาก MUFG Bank ว่ามีผู้ถือหุ้นที่แสดงเจตนาขายหุ้นสามัญของกรุงศรีให้กับ MUFG Bank จำนวน 4,373,714,120 หุ้น (รวม GECIH แล้ว) คิดเป็นร้อยละ 72.01 ของหุ้น ที่จำ หน่ายได้แล้วทั้งหมด ส่งผลให้ MUFG Bank เป็นผู้ถือหุ้นรายใหญ่ ของกรุงศรี
ในเดือนกันยายน 2560 กรุงศรีได้รับการคัดเลือกจากธนาคารแห่งประเทศไทยให้เป็น หนึ่งในสถาบันการเงินที่มีความสำคัญเชิงระบบ ในการขับเคลื่อนเศรษฐกิจและมีบทบาทต่อระบบการเงินโดยรวมของประเทศไทย
ประวัติ > ชื่อและแบรนด์

หลังจากการเปลี่ยนแปลงในหลายๆ เรื่องช่วงปี 2543 ซึ่งรวมทั้งการเข้าซื้อกิจการของ GE Money Thailand ธนาคารกรุงศรีอยุธยา ได้เปลี่ยนชื่อบริษัทในเครือ  ในปี 2557 กรุงศรีมีการรีแบรนด์ และเปลี่ยนชื่อแบรนด์สำหรับการสื่อสารว่า “กรุงศรี” พร้อมด้วย Tagline ว่า “เรื่องเงิน เรื่องง่าย” (Make Life Simple) และมีการเปลี่ยนมาใช้ “กรุงศรี” สื่อต่างๆ ด้วย
ในเดือนกุมภาพันธ์ 2566 กรุงศรีได้เปิดตัวคำมั่นสัญญาและสโลแกนใหม่ “ชีวิตง่าย ได้ทุกวัน” ซึ่งจะนำไปใช้ในการขับเคลื่อนองค์กรในเครือกรุงศรี เพื่อต่อยอดแบรนด์กรุงศรีให้สอดคล้องกับบริบทในยุคปัจจุบัน เชื่อมโยงกับความต้องการและพฤติกรรมของลูกค้า สะท้อนค่านิยมขององค์กร และช่วยผลักดันให้กรุงศรีเดินหน้าไปสู่เป้าหมายการดำเนินธุรกิจทั้งในวันนี้และวันหน้า ที่สำคัญยังเป็นไปตามกลยุทธ์และทิศทางการดำเนินธุรกิจของกรุงศรีต่อไปอีกด้วย ผ่านจุดยืนของแบรนด์ที่ว่า กรุงศรีจะเป็นพันธมิตรที่มีเครือข่ายระดับโลก ส่งมอบความง่าย ผ่านนวัตกรรมที่ตอบโจทย์ความต้องการของลูกค้า เพื่อให้ลูกค้าได้มีเวลาไปทำในสิ่งที่มีความหมายในทุกช่วงชีวิต
ประวัติ > ขอบข่ายการบริการ

สาขา ในประเทศ / ต่างประเทศ  590 / 1  สาขา
(สาขาในประเทศ 590 สาขา ซึ่งเป็นสาขาธนาคาร 550 สาขาและสาขากรุงศรีออโต้ 40 สาขา)
(สาขาต่างประเทศ: นครหลวงเวียงจันทน์ สปป.ลาว)
สำนักงานตัวแทน (สหภาพเมียนมาร์)  1 แห่ง
เครื่องเอทีเอ็ม  5,605 เครื่อง
สำนักแลกเปลี่ยนเงินตราต่างประเทศ  42  แห่ง
ศูนย์บริการ Krungsri Exclusive   44  แห่ง
ศูนย์บริการ Krungsri The Advisory  6  แห่ง
ศูนย์บริการ Private Banking  1 แห่ง
ศูนย์ธุรกิจกรุงศรี  61  แห่ง
ศูนย์บริการเฟิร์สช้อยส์  89 สาขา + 21,307 ตัวแทนจำหน่าย
กรุงศรี ออโต้  8,636  ผู้จำหน่ายรถยนต์
สาขา ไมโครไฟแนนซ์ (TIDLOR)  1,430  แห่ง
สาขา ธนาคารพาณิชย์ ในต่างประเทศ (HTB)  171  แห่ง
เครื่องรูดบัตร (EDC)  51,777 เครื่อง
จุดให้บริการผ่านตัวแทนธนาคาร  >161,010 แห่ง
ประวัติ > บริษัทย่อย การร่วมค้า และบริษัทร่วม

| --- | --- |
ธุรกิจ: ชื่อบริษัท 
สินเชื่อเช่าซื้อรถยนต์: บริษัท อยุธยา แคปปิตอล ออโต้ ลีส จำกัด (มหาชน) (AYCAL)
สินเชื่อเช่าซื้อรถยนต์: บริษัท กรุงศรี บริการเช่าสินเชื่อ จำกัด (KLS)
ไมโครไฟแนนซ์: บริษัท เงินติดล้อ จำกัด (มหาชน) (TIDLOR)
ไมโครไฟแนนซ์: สถาบันการเงินจุลภาคที่ไม่รับเงินฝาก กรุงศรี จำกัด (KSM)
ธนาคารพาณิชย์: Hattha Bank Plc. (HTB)
ธุรกิจหลักทรัพย์: บริษัทหลักทรัพย์ กรุงศรี จำกัด (มหาชน) (KSS)
ธุรกิจหลักทรัพย์: บริษัทหลักทรัพย์ กรุงศรี พัฒนสิน จำกัด (มหาชน) (KCS)
จัดการการลงทุน  : บริษัทหลักทรัพย์จัดการกองทุน กรุงศรี จำกัด (KSAM)
เช่าซื้อลีสซิ่ง  : บริษัท อยุธยา ดีเวลลอปเม้นท์ ลีสซิ่ง จำกัด (ADLC)
เทคโนโลยีสารสนเทศ: บริษัท กรุงศรี นิมเบิล จำกัด (KSN)
บริหารสินทรัพย์: บริษัท บริหารสินทรัพย์กรุงศรีอยุธยา จำกัด (KAMC)
บัตรเครดิต สินเชื่อส่วนบุคคล และ สินเชื่อเพื่อการผ่อนชำระ: บริษัท บัตรกรุงศรีอยุธยา จำกัด (KCC)
บัตรเครดิต สินเชื่อส่วนบุคคล และ สินเชื่อเพื่อการผ่อนชำระ: บริษัท อยุธยา แคปปิตอล เซอร์วิสเซส จำกัด (AYCAP)
บัตรเครดิต สินเชื่อส่วนบุคคล และ สินเชื่อเพื่อการผ่อนชำระ: บริษัท โลตัสส์ มันนี่ เซอร์วิสเซส จำกัด (LMP)
บัตรเครดิต สินเชื่อส่วนบุคคล และ สินเชื่อเพื่อการผ่อนชำระ: บริษัท เจเนอรัล คาร์ด เซอร์วิสเซส จำกัด (GCS)
บริการเรียกเก็บชำระหนี้คืน: บริษัท โทเทิล เซอร์วิสเซส โซลูชั่นส์ จำกัด (มหาชน) (TSS)
ธุรกิจสนับสนุน  : บริษัท รักษาความปลอดภัย สยามเรียลตี้แอนด์เซอร์วิส จำกัด (SRS)
ธุรกิจสนับสนุน  : Hattha Servies Co., Ltd. (HSL)
นายหน้าประกันชีวิต: บริษัท กรุงศรี เจเนซิส จำกัด (GCS)
นายหน้าประกันชีวิต: บริษัท โลตัสส์ ไลฟ์ แอสชัวรันส์ โบรคเกอร์ จำกัด (LLAB)
นายหน้าประกันชีวิต: บริษัท อลิอันซ์ อยุธยา ประกันชีวิต จำกัด (มหาชน)
นายหน้าประกันวินาศภัย: บริษัท กรุงศรี เจเนอรัล อินชัวรันส์ โบรกเกอร์ จำกัด (KGIB)
นายหน้าประกันวินาศภัย: บริษัท โลตัสส์ เจเนอรัล อินชัวรันส์ โบรคเกอร์ จำกัด (LGIB)
นายหน้าประกันวินาศภัย: บริษัท อลิอันซ์ อยุธยา แคปปิตอล จำกัด (มหาชน)
ธุรกิจเงินร่วมลงทุน: บริษัท กรุงศรี ฟินโนเวต จำกัด (KFin)
ธุรกิจสินเชื่อรายย่อย: SB Finance, Inc. (SBF)
ธุรกิจสินเชื่อรายย่อย: SHBank Finance Company Limited (SHBF)
ธุรกิจสินเชื่อรายย่อย: HC Consumer Finance Philippines, Inc. (HCPH)
ธุรกิจสินเชื่อรายย่อย: HCPH Financeing 1, Inc. (HCPH1)
ธุรกิจสินเชื่อรายย่อย: HCPH Insurance Brokerage, Inc. (HCPHI)
ธุรกิจสินเชื่อรายย่อย: PT. Home Credit Indonesia (HCID)
อื่นๆ: บริษัท กรุงเทพโทรศัพท์และวิทยุ จำกัด
ประวัติ > โครงสร้างผู้ถือหุ้น

| 0 | 1 | 2 | 3 |
| --- | --- | --- | --- |
|  | Shareholder Name | Number of shares | % of Total shares |
| 1 | MUFG Bank, Ltd. | 5,655,332,146 | 76.88 |
| 2 | บริษัท สตรองโฮลด์ แอสเซ็ทส์ จำกัด | 166,536,980 | 2.26 |
| 3 | บริษัท ทุนมหาโชค จำกัด | 166,478,940 | 2.26 |
| 4 | บริษัท จี แอล แอสเซทส์ จำกัด | 166,414,640 | 2.26 |
| 5 | บริษัท บีบีทีวี แซทเทลวิชั่น จำกัด | 166,151,114 | 2.26 |
| 6 | บริษัท บีบีทีวี แอสเซตแมเนจเมนท์ จำกัด | 163,112,900 | 2.22 |
| 7 | บริษัท กรุงเทพโทรทัศน์และวิทยุ จำกัด | 160,789,220 | 2.19 |
| 8 | บริษัท มหากิจโฮลดิ้ง จำกัด | 158,726,810 | 2.16 |
| 9 | บริษัท ทุนรุ่งเรือง จำกัด | 157,889,440 | 2.15 |
| 10 | บริษัท ซุปเปอร์ แอสเซทส์ จำกัด | 51,421,714 | 0.70 |
| 11 | C.K.R Company Limited | 48,528,834 | 0.66 |
|  | Other shareholders | 294,379,035 | 4.00 |
|  | TOTAL | 7,355,761,77 | 100.00 |
พระยาโทณวณิกมนตรี (วิสุทธิ์ โทณวณิก)

| อำมาตย์เอกพระยาโทณวณิกมนตรี (วิสุทธิ์ โทณวณิก)ป> ช., ป.ม. |
| --- | --- |


รัฐมนตรีว่าการกระทรวงการคลัง
ดำรงตำแหน่ง 15 เมษายน พ.ศ. 2491 – 30 พฤศจิกายน พ.ศ. 2491
ก่อนหน้า: พระวรวงศ์เธอ พระองค์เจ้าวิวัฒนไชย
ถัดไป: พระวรวงศ์เธอ พระองค์เจ้าวิวัฒนไชย
 
ข้อมูลส่วนบุคคล
เกิด: 29 กุมภาพันธ์ พ.ศ. 2438
เสียชีวิต: 19 พฤศจิกายน พ.ศ. 2515 บ้านนายแพทย์สมาน มันตาภรณ์ ถนนสีลม กรุงเทพมหานคร
ศาสนา: พุทธ
ลายมือชื่อ: 

อำมาตย์เอก พระยาโทณวณิกมนตรี (วิสุทธิ์ โทณวณิก) เป็นอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม และเป็นผู้ก่อตั้งธนาคารศรีนคร
ประวัติ

พระยาโทณวณิกมนตรี (วิสุทธิ์ โทณวณิก) จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์ เคยรับราชการในสังกัดกระทรวงพาณิชย์ พ.ศ. 2474 มีตำแหน่งเป็นเลขานุการสภาเผยแพร่พาณิชย์ กระทรวงพาณิชย์ พ.ศ. 2475 ได้ย้ายมารับตำแหน่งนายทะเบียนสหกรณ์ สังกัดกระทรวงสหกรณ์
พระยาโทณวณิกมนตรี ได้รับตำแหน่งรัฐมนตรีว่าการกระทรวงการคลังเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปเมื่อวันที่ 30 พฤศจิกายน พ.ศ. 2491 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
ในปี พ.ศ. 2493 พระยาโทณวณิกมนตรี ได้ร่วมกับคณะบุคคลก่อตั้งธนาคารสิงขร (ต่อมาคือ ธนาคารศรีนคร) เพื่อให้บริการรับฝากเงิน มีทุนจดทะเบียน 10 ล้านบาท
เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2494 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2472 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)